31984R1262
L 126/1
JURNALUL OFÍCIAL AL UNIUNII EUROPENE
REGULAMENTUL (CEE) NR. 1262/84 AL CONSILIULUI
din 10 aprilie 1984
cu privire la încheierea Convenției internaționale privind armonizarea controalelor mărfurilor la frontiere
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere recomandarea Comisiei,
având în vedere avizul Parlamentului European (1),
având în vedere avizul Comitetului Economic și Social (2),
întrucât Convenția internațională privind armonizarea controalelor mărfurilor la frontiere, încheiată la Geneva la 21 octombrie 1982, introduce dispoziții de natură să faciliteze circulația internațională a mărfurilor, să contribuie la eliminarea progresivă a barierelor comerciale și să promoveze dezvoltarea comerțului mondial, realizându-se astfel obiective conforme politicii comerciale a Comunității Economice Europene;
întrucât convenția permite Comunității, inter alia, să-și aplice, pe de o parte, propria legislație privind controalele efectuate la frontierele interne și, pe de altă parte, pentru chestiuni care țin de competența sa, să-și exercite în nume propriu drepturile și să-și îndeplinească obligațiile pe care convenția le stabilește pentru statele membre care sunt părți contractante;
întrucât este, prin urmare, necesară aprobarea, în numele Comunității, a Convenției internaționale privind armonizarea controalelor mărfurilor la frontiere,
ADOPTĂ PREZENTUL REGULAMENT:
Articolul 1
Se aprobă, în numele Comunității Economice Europene, Convenția internațională privind armonizarea controalelor mărfurilor la frontiere.
Comunitatea aplică respectiva convenție controalelor efectuate la frontierele sale externe în conformitate cu articolul 15 din convenție.
Textul convenției se anexează la prezentul regulament.
Articolul 2
Președintele Comisiei este autorizat să depună, în numele Comunității, instrumentul de ratificare în conformitate cu articolul 16 alineatul (3) litera (a) din convenție (3).
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 10 aprilie 1984.